Nendrinė rupūžė
Nendrinė rupūžė (Epidalea calamita) – beuodegių varliagyvių (Anura) būrio, rupūžių (Bufonidae) šeimos varliagyvių rūšis. Kūno ilgis 40-65 mm. Kūno viršus žalsvai rusvas. Išilgai nugaros eina balta ar šviesiai gelsva juostelė. Oda rauplėta. Nugara ir šonai išmarginti stambiomis žalsvai rudomis ir smulkiomis rusvomis su juodais apvadais dėmėmis. Pilvas šviesus su smulkiomis tamsiomis dėmelėmis. Jaunikliai šviesesni už suaugusius, jų kūno pigmentacija mažiau kontrastinga. Užpakalinių kojų pirštus jungianti plaukiojamoji plėvė niesiekia pusės IV (ilgojo) piršto Gyvena smėlio kopose, pušynuose, smėlingose vietose. Apie jos paplitimą Lietuvoje trūksta duomenų, reta, įrašyta į Lietuvos raudonosios knygos 5 (Rs) kategoriją. Nendrinė rupūžė Nendrinė rupūžė Nendrinės rupūžės jauniklis